ПРИПРЕМА ЗА ЧАС
Грађанско васпитање 
Први разред средње школе
	Редни број часа:
	Школа

	Разред и I одељење

	Датум


	Наставна тема 
	Уводна радионица о грађанском васпитању

	Наставна јединица 
	Да, то сам ја

	Тип часа
	Комбиновани тип часа

	Образовни исходи
	 - упознавање ученика са садржајем и циљевима предмета,
 - упознавање са начином рада,
- међусобно представљање ученика,
- израда  иницијалог квиза о основним појмовима Грађанског васпитања


	Облици рада
	Индивидуални облик рада

	Методе рада
	Дискусија уживо (или преко стрима), практичан рад при попуњавању представних листића, урађен квиз у веб алатима у сврху провере знања и  евалиације.

	Потребна средства и материјали
	Радни лист за индивидуално представљање (прилог 1).
Линк ка квизу: https://quizizz.com/admin/quiz/6126a04c512a84001daea98f


	
	СТРУКТУРА ЧАСА

	
Уводни део часа



	Упознавање са предметом
Наставник након личног представљања упознаје ученике са предметом и том приликом истиче следеће: Када кажемо да смо ми грађани то значи да живимо у држави у којој сви имамо једнака права без обзира на класну или националну припадност, пол или било које друге разлике и такво друштво се зове грађанско друштво. Живот у грађанском друштву тражи од свих нас да поштујемо једни друге и уважавамо разлике које међу нама постоје, тражи да сами одлучујемо о стварима које су важне за нас, а пошто немамо увек исто мишљење, морамо знати како да се договарамо и радимо заједно, како да заступамо своја убеђења и решавамо сукобе, како да пепознамо и избегнемо насиље, шта можемо да урадимо за очување мира.
Овај предмет ће нам помоћи да боље упознамо себе и друге, да се боље разумемо, дружимо, разговарамо и договарамо.
Овај предмет се разликује од других часова, све што се учи ради се кроз разговор и вежбе, које често личе на игру, а у ствари се баве врло озбиљним и важним стварима. На овим часовима се доста разговара, размењују се искуства, игра се различитих улога и игара, некада се црта, глуми, замишљају се различите ствари а некада се уради нешто и ван учионице.Предмет нема уџбеник, користе се краћи текстови, радни листови, линкови, видео туторијали, вежбанја у веб алатима и слично.

	
Главни део часа

	Представљање ученика 
Ученици се представљају тако што наводе своје име, затим придев који почиње истим словом. На пример: Ја сам Бојан, борбен сам; Ја сам Наташа,  начитана. Игру започиње наставник дајући пример ученицима. Представљање не мора ићи редом можда некоме треба више времена да смисли адекватан придев.
Након завршеног представљања наставник уводи ученике у наредну актвност: Игра детектва. Циљ ове актвиности је да утвди корлико се група ученика међусобно познаје. Сваки ученик добија радни лист који треба да попуни, на њему уписује подетке о себи све осим имена и презимна. Радне листове убацују у кутију (шешир). Када сви заврше, наставник промеша листиће и замоли сваког ученика да извуче по један. Ко узме свој листић враћа га у кутију јер је циљ игре да одгонетну једни друге, погоде чији је листић.  Када су извукили радни лист и одгонетнули ко је писао, на врху уписју име. Наставник покупи листове и распореди их на клупама у учионици. Замоли ученике да кроз учионицу  прошетају, пронађу свој лист предсатвљања и провере да ли је одгонетнуто ко је аутор. Наставник броји колико је тачно одгонетнутих представних листова у сврху утврђивања степена познавања у групи (кохерентности). Степен познавања групе се израчунава тако што се број тачно погођених листића подели са укупним бројем и помножи са 100%. Сваки резултат који се налази изнад 70% показује да се ученици добро познају и да постоји реална основа за сарадњу и тимски рад. Наставник саопштава ученицицима утврђен проценат и даје додатно појашњење у вези са тим.



	Завршни део часа

	У завршном дeлу часа, наставник ученике замоли да уз помоћ својих телефона ураде кратак квиз о основним појмовима из грађанског васпитања. Квиз је урађен у веб алату quizziz.com, квизу присупају помоћу кода који наставник дели на пројектору приликом покретања квиза. Најбољи ученик у квизу добија слаткиш. Квиз се налази на линку https://quizizz.com/admin/quiz/6126a04c512a84001daea98f 
Наставник отвара линк и бира опцију Start a live quiz, у следећем кораку је потребно одабрати начин рализације квиза, најбоље је одабрати опцију Classik, и притиснути дугме  Continue за наставак квиза. Након тога на мoнитору се појављује код за приступ ученика квизу. Предлажем да овај код поделите ученицима преко пројектора. Уколико не постоје техничке могућности можете га једноставно написати на табли.  Замолите ученике да преко својих телефона оду на станицу  quizziz.com  и изаберу опцију enter code. Након тога укуцавају код који је наставник поделио, па бирају опцију  join a game. Након тога је потребно у простору у коме стоји натпис enter your name да укуцају своје име или надимак. Када се сви ученици улогују помоћу кода и упишу своје име наставник преко свог рачунара покреће криз избором опције  start и квиз се аутоматски покреће. Након завршетка квиза појављује се листа успешности.

	Самоевалуација часа
(запажања наставника)
	[bookmark: _GoBack]Позовите ученике да подигну руке и прстима покажу колико им се допала уводна радионица: 1- мало; 5- монго.


Напомена: Квиз и упутство креирање и  покретање квизова се налазе на виблију на овој страници: http://natasajankuloski.weebly.com/gra272anska-svascarontaonica

















Прилог 1.
Представни лист: Да, то сам ја
 Име и презиме:_______________________________________________



________________________________________
Место становања (место, општина, гард)


__________________________________________________________________________________
У слободно време се бавим


__________________________________________________________________________________
Омиљњни линк, игрица или клип на ЈуТјубу



__________________________________________________________________________________
Места која најчешће посећујем


_________________________________________
Највише волим


________________________________________
Највише мрзим


________________________________________                                            
Мој хоби


__________________________________________________________________________________
Мој омиљени слоган

                                                                                      
                                                                                                                                                                             

Мој синбол/ лого
 
